John Michael "Mike" Evans (født 16. august 1957 i Toronto, Canada) er en canadisk tidligere roer og olympisk guldvinder, tvillingebror til Mark Evans. Evans var med i den canadiske otter, der vandt guld ved OL 1984 i Los Angeles, Canadas første guldmedalje i otteren nogensinde. Udover Evans udgjordes bådens mandskab af hans tvillingebror Mark, Blair Horn, Dean Crawford, Paul Steele, Grant Main, Kevin Neufeld, Pat Turner og styrmand Brian McMahon. Der deltog i alt syv lande i konkurrencen, hvor canadierne sikrede sig guldet foran USA og Australien, der vandt henholdsvis sølv og bronze. Det var hans eneste OL-deltagelse.